Location: BARWALA, HISSAR, HARYANA (6/2025)
Sector: AGRICULTURE | Category: Cereals | Crop: Paddy (Dhan)
Query type: 	Field Preparation	
Question: Information about how to improve alkaline soil?

Answer: क्षारीय भूमि का सुधार-
(i) जिस मृदा का पीएच मान 8.5 से अधिक और विनियमशिल सोडियम की मात्रा 15 प्रतिशत से अधिक होती है, वह मृदा क्षारीयता की समस्या से ग्रसित होती है।
(ii) इस प्रकार की मृदा सूखने पर सीमेन्ट की तरह कठोर हो जाती है। साथ ही इसमें दरार पड़ जाती है।
(iii) क्षारीय मिट्टी में पौधों के समस्त पोषक तत्वों की उपस्थिति के बावजूद मृदा से अच्छी उपज प्राप्त नहीं होती है।
(iv) जिप्सम के उपयोग से मिट्टी में घुलनशील कैल्शियम की मात्रा बढ़ती है, जो क्षारीय गुण के लिए जिम्मेदार अधिशोषित सोडियम को घोलकर और मृदा कण से हटाकर अपना स्थान बना लेता है। परिणामस्वरूप भूमि का पीएच मान कम कर देता है।
(v) साधारणत: भूमि सुधार हेतु 8-10 क्विंटल जिप्सम प्रति हैक्टेयर (3.2-4 क्विंटल प्रति एकड़) की दर से काम में ली जाती है।
(vi) भूमि सुधारक के रूप में जिप्सम का उपयोग करने के लिए निर्धारित मात्रा को मानसून की वर्षा होने से पहले खेत में समान रूप से बिखेर कर जुताई करके अच्छी तरह से 10 से 15 सेन्टीमीटर मिट्टी की ऊपरी सतह में मिला देना चाहिए।
(vii) खेत में डोलियां बनाकर बड़ी-बड़ी क्यारियां बना देनी चाहिए, ताकि वर्षा का पानी बहकर खेत से बाहर नहीं जा सके।
(viii) खेत में जिप्सम उपयोग के बाद मानसून की एक अथवा दो अच्छी वर्षा होने के बाद खेत में हरी खाद हेतु ढ़ैंचा फसल की बुवाई कर देनी चाहिए।
(ix) ढ़ैंचा की बुवाई हेतु 24  किलोग्राम बीज प्रति एकड़ की दर से काम में लेना चाहिए।
(x) ढ़ैंचा की बुवाई के 45-50 दिन बाद अथवा फूल आने से पहले मिट्टी पलटने वाले हल अथवा हैरो चला कर मिट्टी में मिला देना चाहिए। इससे प्रति एकड़ 8-10  टन जीवांश का उत्पादन होता है।
(xi) साथ ही, मृदा का पीएच मान कम होने से क्षारीयता की समस्या से निजात मिल जाते है।